stanford-oval/wikipedia huggingface dataset:
האליפות האוניברסלית (WWE)
היסטוריה

עקב פיצול התוכניות, Raw וסמאקדאון בדראפט, שנערך ב-19 ביולי 2016, אלוף ה-WWE, דין אמברוז נבחר לתוכנית סמאקדאון ועבר ביחד עם האליפות. באירוע באטלגראונד, שנערך ב-24 ביולי, אמברוז הצליח לשמור על האליפות שלו בקרב משולש נגד נציגי Raw, סת' רולינס ורומן ריינס. כשאמברוז שמר על האליפות, Raw נשארה ללא אליפות עולם. בפרק הבא של התוכנית Raw, הממונה סטפני מקמהן והמנהל מיק פולי יצרו את האליפות האוניברסלית במטרה שתשמש כאליפות הבכירה של התוכנית. על פי פולי, האליפות נקראה לכבוד הקהל של ה-WWE.
נקבע כי זהות המתאבק שיחנוך את החגורה ויוכתר לאלוף הראשון, תוכרע באירוע סאמרסלאם 2016 בקרב בין סת' רולינס שעלה לקרב זה אוטומטית והיה הבחירה הראשונה של התוכנית Raw בדראפט, מול יריבו שנקבע לאחר קרב מרובע וקרב יחידים. לקרב היחידים העפילו פין באלור, שהביס בקרב המרובע הראשון את סזארו, קווין אואנס ואת אלוף ארצות הברית רוסב, ויריבו בקרב היה רומן ריינס, שהביס בקרב המרובע השני את כריס ג'ריקו, סמי זיין ושיימוס. באלור הפתיע, כשניצח את רומן ריינס ובסאמרסלאם הוא ניצח גם את רולינס, הוכתר לאלוף האוניברסלי הראשון ולמעשה הפך למתאבק ה-WWE הראשון שזוכה באליפות העולם באירוע ה-PPV (שלם וצפה) הראשון שלו, ובנוסף זוכה באליפות עולם לאחר שהיה פחות מחודש ברוסטר הראשי של ה-WWE. באלור נאלץ לוותר על האליפות בגלל פציעה והאלוף החדש הוכרז להיות מוכתר בקרב הדחות מרובע בפרק של התוכנית Raw ב-29 באוגוסט 2016. באותו הקרב התמודדו ביג קאס, רומן ריינס, סת' רולינס וקווין אואנס. קאס הודח ראשון על ידי אואנס, לאחר מכן ריינס הודח על ידי רולינס ורולינס הודח על ידי אואנס לאחר שטריפל H בגד בו ועזר לאואנס לזכות בתואר. קווין אואנס הפסיד את האליפות לגולדברג באירוע האקסקלוסיבי של Raw: פאסטליין, ולאחר מכן גולדברג הפסיד אותה לברוק לסנר ברסלמניה 33. ברוק לסנר צלח בהגנתו על התואר נגד רומן ריינס, סמואה ג'ו וברון סטרוומן בקרב מרובע באירוע סאמרסלאם 2017. ריינס הצליח לנצח את לסנר ולזכות בחגורת האליפות באירוע סאמרסלאם.
עיצוב האליפות

האליפות נחשפה באירוע סאמרסלאם והיא מקבילה בעיצוב שלה לאליפות ה-WWE מלבד לכמה שינויים קטנים: הרצועה היא בצבע אדום (צבעה של התוכנית) ומכילה כיתוב "האליפות האוניברסלית של ה-WWE" בתחתית הרצועה.
עיצוב האליפות > קבלת הפנים

האליפות צברה תגובה שלילית מהקהל, גם באירוע שבו היא הוצגה, סאמרסלאם, וגם ברשת האינטרנטית. האליפות תוארה ברשת כ"מכוערת" וכ"אליפות שאף אחד לא יאהב".
לאחר הצגתה של האליפות, סת' רולינס הגיב על תגובת הקהל בטוויטר ורשםː "יותר חשוב מהמראה של האליפות זה מה שהיא בעצם מייצגת לבחורים שנאבקים עליה. אכזבתם אותי ברוקלין".
רשימת האלופים

| # | מתאבק | שינוי אליפות> תאריך | שינוי אליפות> אירוע | שינוי אליפות> מיקום | סטטיסטיקת כהונה> מספר כהונה | סטטיסטיקת כהונה> ימים כאלוף | סטטיסטיקת כהונה> ימים כאלוף המוכרים על ידי הארגון | הערות |
| --- | --- | --- | --- | --- | --- | --- | --- | --- |
Raw
| 1 | פין באלור | 21 באוגוסט 2016 | סאמרסלאם | ברוקלין, ניו יורק | 1 | 1> | 1> |  |
| — | פנויה | 22 באוגוסט 2016 | Raw | ברוקלין, ניו יורק | — | — | — | האליפות נמסרה בעקבות פציעה בכתף של פין באלור. |
| 2 | קווין אואנס | 29 באוגוסט 2016 | Raw | יוסטון, טקסס | 1 | 188 | 188 | זכה באליפות לאחר קרב הדחות מרובע. |
| 3 | גולדברג | 5 במרץ 2017 | פאסטליין | מילווקי, ויסקונסין | 1 | 28 | 27 |  |
| 4 | ברוק לסנר | 2 באפריל 2017 | רסלמניה 33 | אורלנדו, פלורידה | 1 | 504 | 503 |  |
| 5 | רומן ריינס | 19 באוגוסט 2018 | סאמרסלאם | ברוקלין, ניו יורק | 1 | 64 | 63 |  |
| — | פנויה | 22 באוקטובר 2018 | Raw | פרובידנס, רוד איילנד | — | — | — | רומן ריינס נאלץ לוותר על חגורת האליפות לאחר שחלה בלוקמיה. |
| 6 | ברוק לסנר | 2 בנובמבר 2018 | היהלום שבכתר | ריאד, ערב הסעודית | 2 | 156 | 156 |  |
| 7 | סת' רולינס | 7 באפריל 2019 | רסלמניה 35 | מזרח רד'רפורד, ניו ג'רזי | 1 | 98 | 98 |  |
| 8 | ברוק לסנר | 14 ביולי 2019 | חוקי אקסטרים | פילדלפיה, פנסילבניה | 3 | 28 | 27 | לסנר פדה את מזוודת כסף בבנק שלו. |
| 9 | סת' רולינס | 11 באוגוסט 2019 | סאמרסלאם | טורונטו, קנדה | 2 | 81 | 80 |  |
| 10 | "השד" בריי וויאט | 31 באוקטובר 2019 | היהלום שבכתר | ריאד, ערב הסעודית | 1 | 119 | 118 | הקרב היה קרב ספירות בכל מקום. |
סמאקדאון
| 11 | גולדברג | 27 בפברואר 2020 | סופר שואודאון | ריאד, ערב הסעודית | 2 | 27 או 28 | 37 |  |
| 12 | ברון סטרומן | 25 או 26 במרץ 2020 | הלילה הראשון של רסלמניה 36 | אורלנדו, פלורידה | 1 | 150 או 151 | 141 | רסלמניה הוקלטה ב-25 וב-26 במרץ, כשלא ידוע מתי הזכייה בתואר התרחשה. עקב עיכוב הקלטות, האירוע שודר כחלק מהלילה הראשון שלו ב-4 באפריל 2020 וארגון ה-WWE מכיר בתקופת כהונתו מתאריך שידור זה. |
| 13 | "השד" בריי וויאט | 23 באוגוסט 2020 | סאמרסלאם | אורלנדו, פלורידה | 2 | 7 | 6 | הקרב היה קרב ספירות בכל מקום. |
| 14 | רומן ריינס | 30 באוגוסט 2020 | פייבאק | אורלנדו, פלורידה | 2 | 1,316 | 1,316 | הקרב היה קרב ללא חוקים משולש אשר כלל בנוסף את ברון סטרומן. |
| 15 | קודי רודס | 7 באפריל 2024 | הלילה השני של רסלמניה 40 | פילדלפיה, פנסילבניה | 1 | 194+ | 194+ | הקרב היה קרב חוקי בלודליין שבו ריינס הגן בנוסף על אליפות ה-WWE. |
זכיות משולבות

| --- | --- |
אלוף מכהן: קודי רודס
¤: מספר הימים המדויק של לפחות אחת מהכהונות אינו ודאי, לכן האורך הקצר ביותר נחשב
| דירוג | מתאבק | מספר החזקות בתואר | מספר ימים משולבים בהחזקת התואר | מספר ימים משולבים בהחזקת התואר לפי WWE |
| --- | --- | --- | --- | --- |
| 1 | רומן ריינס | 2 | 1,380 | 1,379 |
| 2 | ברוק לסנר | 3 | 688 | 686 |
| 3 | קודי רודס | 1 | 194+ | 194+ |
| 4 | קווין אואנס | 1 | 188 | 188 |
| 5 | סת' רולינס | 2 | 179 | 179 |
| 6 | ברון סטרומן | 1 | 150¤ | 141 |
| 7 | "השד" בריי וויאט | 2 | 126 | 125 |
| 8 | גולדברג | 2 | 55¤ | 64 |
| 9 | פין באלור | 1 | 1 | 1> |
World of Tanks

| --- | --- |

 כללי
 תאריך הוצאה:  12 באוגוסט 2010
 סוגה:  משחק רשת מרובה משתתפים
 פיתוח:  Wargaming.net
 הוצאה לאור:  Wargaming.net 
 ארץ מקור:  בלארוס 
 שפות:  אנגלית, ספרדית, רוסית, רומנית, פורטוגזית ברזילאית, שוודית, אוקראינית, טורקית, סינית מסורתית, סינית מפושטת, פולנית, יפנית, גרמנית, איטלקית, צרפתית, קוריאנית, צ'כית, פינית, הולנדית, הונגרית, קזחית 
 הפצה:  הורדה מהאינטרנט
 סדרה:  World of War 
 דרישות תוכנה
 מנוע משחק:  BigWorld
 מצבי משחק:  לחימה בקבוצות
 פלטפורמות:  Windows
 worldoftanks.com
 
טנק מסוג קרומוול - ניתן להשיגו במשחק
World of Tanks (בתרגום חופשי לעברית: עולם של טנקים) הוא משחק מחשב מרובה משתתפים
אשר פותח על ידי חברת Wargaming.net הבלארוסית, המתרכז סביב לוחמת טנקים ורכבי קרב משוריינים. במשחק נלחמות שתי קבוצות של טנקים אחת בשנייה במטרה לכבוש זו את הבסיס של זו, או לחלופין להשבית את כל הטנקים היריבים. המודל העסקי של המשחק הוא חינמי (free-to-play), בו לשחקן ישנה אפשרות לשלם תמורת מאפיינים ייחודיים.
פיתוח

פיתוח המשחק החל בדצמבר 2008, וב-30 בינואר 2010 שוחררה גרסת בטא (ניסיון) סגורה. הגרסה הרשמית שוחררה ברוסיה ב-12 באוגוסט 2010, ובאירופה וארצות הברית ב-12 באפריל 2011.
אף על פי שהמשחק שוחרר כבר ב-2010, המפתחת שלו Wargaming עדיין מעדכנת אותו על בסיס קבוע.
משחקיות

במשחק יש כמה מצבי משחק קבועים ומצב משחק נוסף שמשתנה אחת לכמה זמן. מצב המשחק המשוחק ביותר הוא קרב אקראי (random battle). במצב משחק זה שתי קבוצות של 15 שחקנים כל אחת, נלחמות אחת בשנייה במטרה לכבוש זו את בסיסה של האחרת או לחלופין להשבית לה את כל הטנקים.
כל שחקן מתוגמל בסוף הקרב במטבעות המשחק ובנקודות ניסיון ע"פ תרומתו לקבוצה, ולפעמים גם ב"שטרות" (Bonds), ציוד, סימון, או ב"הדפסים כחולים" (Blueprints), אם תרומתו לקבוצה הייתה יוצאת מן הכלל. בסוף כל קרב יכול השחקן גם לקבל מדליה הניתנת על ביצוע משימות מאתגרות במהלך הקרב. שחקני הקבוצה המנצחת מקבלים תגמול גדול בהרבה משחקני הקבוצה המפסידה, זאת על מנת לתת למשתתפים מוטיבציה לנצח. המשחק גם כולל מספר משימות הנתינות לביצוע במהלך הקרב. משימות אלה כוללות מספר כללים וחוקים החייבים להתקיים בשביל להשלים אותן. בעת השלמת המשימה השחקן יתוגמל בפרס. לרוב מדובר בתוספות לטנק המסייעות במהלך הקרב. לדוגמה: מטף לכיבוי אש, ערכה לתיקון הטנק ועוד.
משחקיות > טנקים

במשחק ישנם מעל ל-330 רכבי קרב משוריינים, המחולקים לחמישה סוגים: טנק קל, טנק בינוני, טנק כבד, משחית טנקים, ותותח מתנייע המשמש כארטילריה. הרכבים מחולקים לעשר מדינות - גרמניה, ברית המועצות, ארצות הברית, בריטניה, צרפת, סין, יפן צ'כיה שוודיה ופולין. קיימים בנוסף טנקים בודדים תוצרת שווייץ והונגריה הם מחולקים ל-10 רמות שכל רמה נחשבת לטובה וחזקה יותר מהרמה שמתחתיה, על מנת להשיג טנק ברמה גבוהה יותר יש לשדרג את הטנק שקודם לו עד הרמה המבוקשת ולהשיג מספיק נקודות ניסיון ומספיק כסף על מנת לפתוח את הטנק הבא. לעיתים יש הנחות על הטנקים וניתן גם להשיגם באמצעות Blueprints.
המשחק מציג בתוכו טנקים משלהי תקופת מלחמת העולם הראשונה, דוגמת ה-רנו FT-17, ועד שנות ה-60 של המאה ה-20, אולם עיקר המשחק מתרכז סביב טנקים ממלחמת העולם השנייה.
משחקיות > מפות

במשחק יש 38 מפות, חלקן מקומות אמיתיים כמו פריז וחלקן מקומות שהחברה המציאה כמו ארלנברג. בכל מפה יש 2 מפקדות, מפקדת החברים,(הירוקה) ומפקדת האויבים (האדומה), ומטרת כל קבוצה להתקדם למפקדת האויבים תוך היתקלות באויבים בנקודות קבועות בדרך כלל.
משחקיות > ההתקדמות במשחק

כשמתחילים לשחק, לכל מדינה יש  טנק מתחיל ברמה 1 ומשם השחקן יכול להתקדם ולקנות טנקים חדשים וחזקים יותר,  תוך שימוש בכסף המשחק, ובנקודות המשחק. 
ניתן גם לקנות שדרוגים לטנק באמצעות הדברים האלה כמו קנה חדש ומתקדם יותר, מנוע חדש זחל צריח ועוד. לכל מדינה ולכל סוג יש בדרך כלל כמה דרכים שונות להתקדם בטנקים. ככל שהטנק ברמה גבוהה יותר, הוא יקר יותר. אותו דבר לגבי השדרוגים בטנק ספציפי, גם הם בדרגות ויש דרכים שונות להתקדם בהם. כדי לקנות טנק חדש ומתקדם יותר, צריך להתקדם גם בשדרוגים שלו.לפעמים, אותם חלקי טנק כמו המנוע למשל, יכולים להיות בכמה טנקים, רק שבטנק אחד החלק יהיה המתקדם ביותר, ובטנק אחריו, הוא יהיה הכי ישן. על כל משחק מקבלים 5% נקודות בונוס, שמצטברות ויכולות לעזור לקנות דברים.
מודים

ניתן להוסיף למשחק מודים, שמראים לפני תחילת הקרב סטטיסטיקה של כל השחקנים, וככה ניתן לשער בקלות מי ינצח בקרב מבלי לנחש. בנוסף לכך, אם מסתכלים על טנק אפשר לגלות מידע לגביו- כגון משקל, נזק פוטנציאלי, עוצמת הפגז והחדירה המקסימלית. אבל המודים עלולים לתקוע את המחשב ולהוריד את הFPS.
אי הקופים 2: נקמתו של לה צ'אק

| --- | --- |

 כללי
 תאריך הוצאה:  דצמבר 1991
 סוגה:  משחק הרפתקאות גרפי
 פיתוח:  רון גילברט דייב גרוסמן טים שייפר
 הוצאה לאור:  לוקאס ארטס 
 ארץ מקור:  ארצות הברית 
 שפות:  אנגלית, ספרדית, איטלקית, גרמנית, צרפתית 
 הפצה:  לוקאס ארטס
 סדרה:  אי הקופים (סדרת משחקים)
 דרישות תוכנה
 מנוע משחק:  SCUMM, iMUSE
 מצבי משחק:  משחק וידאו למשתתף יחיד 
 פלטפורמות:  DOS, Mac OS, Amiga, FM Towns
 המשחק הקודם:  הסוד של אי הקופים
 המשחק הבא:  אי הקופים 3: קללת אי הקופים
 
אי הקופים 2: נקמתו של לה צ'אק הוא משחק הרפתקה שפותח ופורסם על ידי LucasArts ב 1991. זה היה המשחק השני בסדרת אי הקופים, שיצא בעקבות הסוד של אי הקופים, והמשחק השישי של LucasArts שהשתמש במנוע SCUMM. בנוסף היה זה המשחק הראשון שהשתמש במערכת הקול iMUSE.

הסיפור מרכזי של המשחק הוא על אדם אשר שואף להיות פירט בשם גייבראש ת'ריפווד. לאחר שהביס לה צ'אק הרוח פירט בסוד של אי הקופים, ההמשך כולל ניסיונות של גייבראש למצוא את האוצר המסתורי, ולזכות בחזרה באהבה של איליין.
השינוי הבולט ביותר בין מהדורה מיוחדת (למטה) לעומת המשחק המקורי(למעלה) היא הגרפיקה החדשה ששופרה.
ראו גם

לוקאס ארטס
אי הקופים (סדרת משחקים)
ריצ'רד בירד

| --- | --- |
ריצ'רד אוולין בירד, 1929
ריצ'רד אוולין בירד, 1929
 לידה:  25 באוקטובר 1888 וינצ'סטר, וירג'יניה ארצות הברית
 פטירה:  11 במרץ 1957 (בגיל 68) בוסטון ארצות הברית
 לאום:  אמריקאי
 בן או בת זוג:  Marie Donaldson Ames 
 צאצאים:  ריצ'רד אוולין בירד השלישי 
 תקופת הפעילות:  1925–1956 (כ־31 שנים)
 מספר מסעות:  7
 גילויים בולטים:  חקר אנטארקטיקה
 אזורים שחקר:  גרינלנד, אנטארקטיקה, אזור הקוטב הצפוני
 פרסים והוקרה:  מדליית הזהב של לנגלי (1929)  מדליית וגה (1948)  היכל התהילה הלאומי של התעופה (1968)  מדליית היובל של דייוויד ליווינגסטון (1929)  מדליית האברד (1926)  מדליית זהב (פטרון) של החברה הגאוגרפית המלכותית (1931)  פרס החופש (1960)  צופה של כבוד  מדליית המערכה האירופית־אפריקאית־המזרח התיכון  לגיון ההצטיינות  אביר בלגיון הכבוד  היכל התהילה ומוזיאון התעופה של ניו ג'רזי  מדליית המערכה האמריקנית  מדליית המערכה באסיה ובאוקיינוס השקט  מדליית הניצחון  צלב התעופה המצוינת  מדליית השירות באנטארקטיקה  מדליית הכבוד  לגיון ההצטיינות של ארצות הברית בדרגת לגיונר  מדליית השירות המצוין של הצי  צלב הצי  מדליית הניצחון במלחמת העולם השנייה  מדליית הזהב של הקונגרס  Honorary Member of the American Polar Society 
 דף המוקדש לחייו
 
ריצ'רד אוולין בירד
ריצ'רד אוולין בירד הבן (אנגלית: .Richard Evelyn Byrd Jr‏; 25 באוקטובר 1888 – 11 במרץ 1957) היה אדמירל, חלוץ תעופה אמריקני ואחד הראשונים אשר חצו בטיסה ישירה את האוקיינוס האטלנטי. כמו כן היה חוקר של שני אזורי הקוטב והאדם הראשון שטס מעל הקוטב הדרומי. ייתכן שטס אף מעל הקוטב הצפוני, ואם כך, היה הראשון שעשה זאת, אלא שהדבר שנוי במחלוקת. בשנת 1934 בילה חורף שלם לבדו בתחנת מחקר באנטארקטיקה.
משפחתו ושנותיו הראשונות

ריצ'רד בירד נולד למשפחה מכובדת ואמידה בעלת אילן יוחסין המגיע עד מייסדי המושבה בווירג'יניה. אביו, משפטן במקצועו, היה זמן מה דובר בית הנבחרים המקומי. אחיו הבכור, הארי פ. בירד, היה מושל מדינת וירג'יניה, ואחר כך היה סנטור מטעמה.
כבר בילדותו גילה עניין רב בארצות לא נודעות, בתופעות טבע שעוד לא נחקרו ובתעלומות העולם. בגיל 12 הצטרף לבדו לשייט סביב כדור הארץ. לאחר לימודים בבית ספר צבאי, סיים ריצ'רד בירד את המכון הצבאי של וירג'יניה בלקסינגטון ב־1907, ונרשם ללימודים באוניברסיטת וירג'יניה. מסיבות פיננסיות עזב את לימודיו וחלף זאת חבש את ספסלי האקדמיה הימית של ארצות הברית. ב־8 ביוני 1912 סיים את לימודיו והוסמך בתור קצין זוטר. בהמשך שירת על סיפונן של כמה ספינות מלחמה. ב־20 בינואר 1915 נישא בירד למרי דונלדסון איימס (Ames), בתו של תעשיין עשיר. בעת לימודיו נפצע בירד קשות בקרסולו, דבר שהוביל לפרישתו מן הצי, מטעמי בריאות, ב־15 במרץ 1916. ב־1917 עבר הזוג בירד להתגורר בבוסטון. במרוצת הזמן נולדו לזוג בן ושלוש בנות. בעת מלחמת העולם הראשונה, אליה נכנסה ארצות הברית באביב 1917, חזר בירד לשירות על אף פרישתו.
בנו של ריצ'רד בירד, ריצ'רד בירד השלישי נמצא מת בנסיבות מסתוריות, בגיל 68, לאחר היעדרות של מספר שבועות, באוקטובר 1988. הוא היה אמור להשתתף באירוע לכבוד יום ההולדת ה־100 של אביו, אליו לא הגיע מעולם.
ניסיון תעופתי

לקראת תום מלחמת העולם הראשונה, נחשף בירד לתחום התעופה, נשבה בקסמו, למד לטוס, הוסמך כטייס, ופיתח טכניקות לניווט אווירי בשטחים ללא נקודות ציון, אוקיינוסים למשל. הוא הוצב בפנסקולה (Pensacola) שבפלורידה, בבית ספר ללימודי תאוריה תעופתיים. לאחר מכן, מיולי 1918 ועד לתום המלחמה, הוא פיקד על כוחות האוויר של הצי בהליפקס שבנובה סקוטיה, אשר עסקו בסיורים לגילוי צוללות. תוך כדי כך, ב־2 בספטמבר, בירד קודם לדרגת לוטננט. לאחר המלחמה הצי האמריקני יזם מבצע לחצייה אווירית של האוקיינוס האטלנטי. בירד, בשל המומחיות שרכש בתחום הניווט אווירי, נתמנה למתכנן מסלול תעופתם של המטוסים המיועדים למבצע. במאי 1919 יצאו לדרך שלושה מטוסי ים, ואחד מהם גם סיים את הטיסה הטרנס־אטלנטית הראשונה בהיסטוריה (אם כי זו כללה שש חניות), מלונג איילנד לפלימות' שבאנגליה. בירד התלווה לאחד המטוסים בקטע הדרך הראשון, מלונג איילנד לנובה סקוטיה. בשנים 1919 עד 1921 בירד שימש כקצין קישור של הצי בקונגרס האמריקני, וביטא בתפקידו זה, כמיטב יכולתו, את חשיבות כוח האוויר לביטחון הלאומי.
מסעותיו הראשונים > גרינלנד 1925

בירד הצליח לשכנע את ראשי הצי בתועלת שתביא משלחת אווירית לאזור הארקטי, הן כדרך לבחון ציוד בתנאים קיצוניים, הן בשל יכולתו של כלי טיס לסייר תוך דילוג על מכשולים וגם לתצפת מגובה רב. ואכן, בין יוני לאוקטובר 1925 בירד עמד בראש קבוצה של אנשי זרוע האוויר של הצי, אשר נלוותה למסע המחקר של דונלד בקסטר מקמילן (McMillan) בגרינלנד. אלה ביצעו סיורים אוויריים כחלק מאותו מסע מחקר. אותם סיורים כללו טיסות מעל כיפת הקרח של גרינלנד, ומעל איי המלכה אליזבת, כולל אלסמיר (אי). רעיונו של בירד לבצע גיחה לעבר הקוטב הצפוני נדחה על ידי הצי.
מסעותיו הראשונים > גיחה שנויה במחלוקת לעבר הקוטב הצפוני

בשנת 1926 יצא ריצ'רד בירד יחד עם הטייס והמכונאי פלויד בנט (Bennett), לטיסה שנועדה לחלוף מעל הקוטב הצפוני. את המימון לאותה טיסה סיפקו משפחות פורד ורוקפלר. השניים, עם משלחת של 52 חברים, יצאו מניו יורק ב־5 באפריל 1926 לסבלברד, אשר נקבעה כנקודת ההמראה והנחיתה, אליה הגיעו ב־29 באפריל. מאותו מקום, עד לקוטב וחזרה המרחק הוא כ־2,180 ק"מ וזמן הטיסה כ־15.5 שעות. במקביל אליהם, עסק רואלד אמונדסן אף הוא בהכנות לטיסה מעל הקוטב. כדי להקדימו יצאו השניים לאחר חצות 9 במאי, הגיעו לטענתם לקוטב ב־9:02 וחזרו ונחתו בערך ב־16:30. בעקבות מסע זה רכשו בירד ובנט תהילה, הוענקה להם בעבורו מדליית הכבוד, ובירד קודם לדרגת קומנדר. כן סייע הדבר לממן את מסעותיו הבאים. חישובים מאוחרים יותר הראו שקרוב לוודאי בירד ובנט לא חלפו מעל הקוטב, ואם כך, ב'מרוץ' האווירי זכה רטרואקטיבית אמונדסן, אשר יצא בספינת אוויר יומיים אחר כך.
מסעותיו הראשונים > חציית האוקיינוס האטלנטי

בשנת 1927 בירד הכריז כי קיבל את גיבויה של החברה האמריקנית הטרנס־אטלנטית (American Trans-Oceanic Company) לניסיון לטוס לראשונה מניו־יורק לפריז, וכך, לזכות בפרס אורטייג (Orteig), אשר הובטח לטייס הראשון שיעשה זאת באחד הכיוונים. בירד גייס למבצע שוב את בנט, ועוד שלושה בעלי תפקידים אחרים. בעת ניסיון המראה לצורך תרגול המטוס התרסק. בנט נפצע באופן רציני, ובירד נפצע קל. עד שהמטוס תוקן, צ'ארלס לינדברג הקדימם, עת חצה את האוקיינוס ונחת בפריז ב־21 במאי. בירד החליט לצאת לדרך בכל זאת, וגייס כטייס את ברנט בלצ'ן (Balchen) במקום בנט הפצוע. הם יצאו מלונג איילנד ב־29 ביוני ובהגיעם מעל פריז, מנעה עננות את נחיתתם. כיוון שכך, חזרו מערבה, ונחתו נחיתת ריסוק בחוף נורמנדי ב־1 ביולי. בכל זאת, הייתה זו טיסת דואר אוויר הטרנס־אטלנטית הראשונה, ובכך, הדגימה עוד אפשרויות מסחריות הטמונות בתחום התעופה. על מבצעו זכה, לאחר חזרתו לאמריקה, בעיטור צלב התעופה המצוינת.
אנטארקטיקה > משלחת ראשונה 1930–1928

בשנת 1928 בירד ארגן משלחת־מחקר לאנטארקטיקה. זו כללה 42 אנשי צוות, שתי ספינות ושלושה מטוסים. המשלחת חקרה תופעות מטאורולוגיות, ובקיץ גם ביצעה סקרים גאולוגיים, סיירה וצילמה בשטח, וגילתה בצפון מערב היבשת את האזור שנקרא ארץ מרי בירד, על שם אשתו. בירד הקים באותו מסע תחנת תצפית בשם אמריקה הקטנה במדף הקרח רוס דרומית לניו זילנד, וקבע שמונה תחנות אספקה לסיירים־חוקרים, במקרה שיתעו בדרכם או יתעכבו בגלל תנאי מזג אוויר קשים או מצב בריאותי. בקיץ הבא, ב־28 בנובמבר 1929, ערך בירד, עם בלצ'ן כטייס משנה ועוד שני אנשי צוות, טיסה ראשונה אי־פעם מעל הקוטב הדרומי. כהוקרה לכך קיבל את עיטור צלב הצי, ובנוסף הוענקה לו בדצמבר 1929 דרגת אדמירל משנה (Rear Admiral), וכך הפך לאדם הצעיר ביותר (41) בתולדות הצי האמריקני שנשא דרגה זו.
לאחר אותו קיץ, חזרה המשלחת לאמריקה ב־18 ביוני 1930.
אנטארקטיקה > משלחת שנייה – 1934

כאשר בירד חזר לאמריקה הוא החל לארגן משלחת מחקר נוספת לאנטארקטיקה. בעיות מימון דחו את מועד צאתה, אשר תוכנן מלכתחילה ל־1932. המימון הושג מתרומות, הן של אנשים פרטיים, הן של גורמים מסחריים, הן של מכוני מחקר, ובדרכים נוספות. למקום הובא גם צוות עובדים מנוסים, בראשות ד"ר פולטר (Poulter), ומשם נלקחו שבע טונות של ציוד, בטרקטורים ובמגררות רתומות לכלבים, אל תחנת בולינג – היא תחנת החלוץ.
אנטארקטיקה > משלחת שנייה – 1934 > לבד בחורף האנטארקטי

בירד תכנן תחילה להושיב בתחנת החלוץ שלושה אנשים, לעסוק בחקר תופעות מטאורולוגיות בחורף הארקטי הקפוא. האנשים היו אמורים לשכון בצריף משוקע בקרח, שתוכנן ונבנה במיוחד למטרה זו, אך כאשר החלה העברת הציוד אל התחנה המבודדת, התברר שלא תהיה אפשרות, לא מבחינת הזמן ולא מבחינת כוח האדם, להעביר לשם כמות, שתספיק לצורכי שלושה אנשים. את הרעיון להסתפק בשניים דחה על הסף, בגלל הקושי שבקיום צפוף כל כך של שני אנשים, ללא הסחת הדעת או המוצא שיכול לספק אדם שלישי, לאורך תקופה של חודשים אחדים, כאשר אין כל סיכוי להיחלץ מן המצב אם יהפוך לבלתי אפשרי לאחד מהם או לשניהם. הברירה היחידה שעמדה אפוא לפניו הייתה לשלוח אדם אחד בלבד – ואדם זה היה חייב להיות הוא עצמו, כי רק הוא שלט בחומר, הכיר את כל הסידורים וידע את כל הסכנות ודרכי ההצלה מהן. לפיכך, אדמירל ריצ'רד בירד יצא בחורף 1934, לשבת לבדו בסביבה המבודדת והעוינת ביותר לאדם עלי אדמות, בתקופה הקשה והמסוכנת ביותר – הלילה החורפי בקוטב הדרומי.
בתקופת שהותו על חומת הקרח, במשך ארבעה חודשים וחצי, עסק בהתמדה במחקריו המטאורולוגיים, טיפל במכשירים העדינים שבתוך הצריף ומחוצה לו, רשם רשימות ותיעד את כל התופעות שהיה עד להן ואף את מצבו הבריאותי. זה התערער והלך מחמת תקלה בתנור החימום, שהחל לפלוט גזים רעילים. בירד נאלץ לאוורר מדי פעם את מקום שהותו, בתנאי קרה בלתי אפשריים כמעט, ולנשום את האוויר המזוהם ביתר הזמן. על אף סכנת החיים שהיה נתון בה, והמחלה שהביאה כמעט למותו, סירב לגלות לחבריו, שנשארו באמריקה הקטנה, את מצבו האמיתי, כדי שלא יסכנו את עצמם בניסיון לחלץ אותו בתנאי המסע הבלתי אפשריים של הלילה הקוטבי הרצוף. בכל זאת, הם עמדו על האמת בעקיפין, מתוך שידורי הרדיו שלו, והגיעו אליו ברגע שהתאפשר להם הדבר, כמעט ברגע האחרון מבחינתו.
את תולדות שליחותו זו הנציח בירד בספר בדד (Alone), שיצא לאור בשנת 1938.
מסעות נוספים וחייו לאחר חזרתו

לאחר תום המסע האנטארקטי, אדמירל בירד שימש בתפקידים שונים בצי ובחיל האוויר של ארצות הברית. בשנת 1938 הוא ביקר בהמבורג, שם הוצע לו להשתתף במשלחת מחקר גרמנית לאנטארקטיקה, אך הוא סירב. בשנים 1939–1940 בירד יצא בראש משלחת מחקר למסע שלישי לאנטארקטיקה. זו הפעם הוא נהנה רשמית מתמיכה ממשלתית אמריקנית. מסע זה כלל מחקרים בגאולוגיה, ביולוגיה, מטאורולוגיה ומחקר גאוגרפי. במרץ 1940 בירד נקרא לשירות פעיל במשרד המבצעים של הצי, והמשלחת המשיכה במחקריה בלעדיו. בעת מלחמת העולם השנייה שירת, בדרך כלל כיועץ, בצי האמריקני. כמו כן עמד בראש מספר משלחות לאיתור מנחתים אפשריים למטוסים בזירת האוקיינוס השקט. ב־10 בפברואר 1945 בירד קיבל את עיטור מסדר כריסטופר קולומבוס (Orden Heráldica de Cristóbal Colón) מממשלת הרפובליקה הדומיניקנית. כן היה נוכח בטקס הכניעה של יפן ב־2 בספטמבר אותה שנה. כהוקרה על שירותו במלחמה בירד זכה פעמיים (ב־1943 וב־1945) בעיטור לגיון ההצטיינות. באוגוסט שנת 1946 בירד יצא בפעם הרביעית לאנטארקטיקה, זו הפעם בראש משלחת של הצי האמריקני, במסגרת מבצע קפיצה לגובה (Highjump).
אדמירל בירד מת בשנת 1957.
הכרה ציבורית

מלבד "בדד" כתב בירד, בין השאר, את "אמריקה הקטנה" (1930) ו"תגלית" (1935).
בירד זכה לעיטורים ולציוני כבוד צבאיים ומדעיים, הן מארצו, ארצות הברית, והן ממדינות רבות בעולם. בין העיטורים בהם זכה נמנות מדליית הכבוד, העיטור הצבאי הגבוה ביותר בארצות הברית, מדליית הזהב של הקונגרס (העיטור האזרחי הגבוה ביותר), צלב הצי, מדליית השירות המצוין של הצי ואות לגיון ההצטיינות.
לקריאה נוספת

בדד, תורגם לעברית על ידי הסופרת והמשוררת אלישבע, עם עובד, 1943. הספר יצא בכמה מהדורות. מהדורת 1958 נכללה בסדרה א' של "ספריה לעם".
אטלס התגליות של פיליפס, הוצאת הד ארצי, עמ' 225–226.
Byrd's Decorations at Military Times*
Rodgers, Eugene (במרץ 1997). Beyond the Barrier: The Story of Byrd's First Expedition to Antarctica. United States Naval Institute. ISBN 978-1-55750-713-6. {{cite book}}:  (עזרה)
הערות שוליים

↑  הוטל במרוצת השנים ספק מצד כמה גורמים אמינים, שכללו את גילוי יומן הטיסה של בירד, שהראה כי נתוני הניווט בדין וחשבון הרשמי שלו זויפו.
| --- | --- |
בקרת זהויות :  NLI: 987007259234605171  PLWABN: 9810573628005606  BIBSYS: 2042206  BNC: 000034599  BNE: XX1214427  BnF: cb12527608t (data)  CiNii: DA05302197  GND: 118665707  ISNI: 0000 0001 1621 4220  LCCN: n79060195  NARA: 10582649  NDL: 00520487  NKC: ola2002158141  NLA: 35024453  NLK: KAC201916323  NSK: 000099251  NTA: 072874244  PIC: 285940  RERO: 02-A003063107  RKD: 411753  SELIBR: 179832  SNAC: w6bw85m2  SUDOC: 034528881  TePapa: 18104  Trove: 798306  ULAN: 500333546  VIAF: 37026893   WorldCat (עם VIAF): 37026893 
פוקר יוניברסל, משלחת בירד לאנטארקטיקה 1929
מצבת זיכרון לאדמירל בירד
Clash of Clans

| --- | --- |

סמליל המשחק
 כללי
 תאריך הוצאה:  iOS:  2 באוגוסט 2012 אנדרואיד:  30 בספטמבר 2013
 סוגה:  אסטרטגיה, משחק רשת מרובה משתתפים
 פיתוח:  Supercell
 הוצאה לאור:  Supercell (חברת משחקים) 
 ארץ מקור:  פינלנד 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  iOS, Android
 clashofclans.com
 
Clash of Clans (בתעתיק לעברית: קלאש אוף קלאנס, מילולי: התנגשות השבטים) הוא משחק אסטרטגיה חינמי המיוצר ומתוחזק על ידי חברת Supercell הפינית. למשחק יש גם ספין אוף בשם "קלאש רויאל".